Suku Betawi punika suku ingkang manggen wonten ing kutha Jakarta.[1] Suku Betawi punika ngginaken dialék Betawi.[1] Dialék Betawi punika salah setunggaling logat basa Melayu.[1] Basa Betawi punika basa Melayu kanthi dialék Nusa Kalapa.[1] Nusa Kalapa saha Pakuan punika dados kutha ingkang wigati nalika jaman krajaan Pajajaran ingkang dipunpimpin Prabu Siliwangi.[1] Nusa Klapa sapunika dipunwastani kutha Jakarta.[1] Sifat campur-aduk sajroning dialék Betawi punika gambaran saking kabudayan Betawi umumipun.[1] Kabudayan Betawi punika sipunasilaken saking campuran budhaya- budhaya sanesipun saking laladan-laladan ing Nuswantara saha budhaya asing.[1] Wonten ing bidhang kesenian, umpaminipun seni Gambang Kromong ingkang asalipun saking seni musik Cina, ananging ugi wonten rebana ingkang kalebet tradhisi alat musik Arab, Keroncong Tugu ingkang taksih wonten budhaya Portugis-Arab, saha Tanjidor ingkang nggadhahi budhaya Walanda.[1]